Ved EM i boccia 2009 i Póvoa de Varzim i Portugal gikk han videre fra gruppespillet, med to seire og et tap, og spilte seg fram til finalen ved å bl.a. slå nummer én på verdensrankingen, Nigel Murray, 4-0 i semifinalen. I finalen tapte han 1-4 for portugisiske Fernando Ferreira, og fikk dermed sølv individuelt. I lagkonkurransen tapte Spania semifinalen mot Portugal, men vant bronsefinalen 6-2 mot Irland.